Diari Oficial de la Generalitat Valenciana


Sumari del DOGV 4756, del 19-05-2004 (2004/5010)

ORDRE de 10 de maig de 2004, de la Conselleria de Territori i Habitatge, per la qual es fa públic un import complementari per a finançar per a l'any 2004 les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat, convocada per Ordre de 4 d'octubre de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5010


Data del document
:   10-05-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * Castelló de la Plana
    * suport econòmic
    * agricultor
    * lluita contra incendis
    * superfície de pastures

ORDRE de 10 de maig de 2004, de la Conselleria de Territori i Habitatge, per la qual es fa públic un import complementari per a finançar per a l'any 2004 les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat, convocada per Ordre de 4 d'octubre de 2002. [2004/5010]
  
L'Ordre de 4 d'octubre de 2002 de la Conselleria de Medi Ambient va establir un règim de primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat.
  
L'article 1 de l'esmentada ordre determina que la dotació anual per a establir un règim de primes compensatòries dependrà de l'assignació que, per a aquest règim de primes, s'establisca en les corresponents lleis de pressupostos.
  
L'Ordre d'1 de març de 2004, de la Conselleria de Territori i Habitatge, va establir un import global màxim per a finançar per a l'any 2004 les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat.
  
Atés que amb posterioritat a l'esmentada ordre d'1 de març de 2004, s'han produït uns decaïments i atés el nivell de demanda de sol·licituds, cal incrementar l'import de l'ordre de quanties en les quantitats alliberades.
  
Vist l'article 47.11 del text refós de la Llei d'hisenda pública de la Generalitat Valenciana, aprovat pel Decret Legislatiu de 26 de juny de 1991, del Consell,
  
ORDENE
  
Article únic
  
Establir un import complementari de 37.647,45 euros per al finançament de les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat, a càrrec del capítol IV de la secció 14, servei 02, programa 442.40, línia T1806000, dels pressupostos de la Generalitat Valenciana, quedant, per tant l'ordre de quantia amb un import de 159.729,25 euros.
  
DISPOSICIÓ FINAL
  
Aquesta ordre entrarà en vigor l'endemà d'haver sigut publicada en el Diari Oficial de la Generalitat Valenciana.
  
València, 10 de maig de 2004
  
El conseller de Territori i Habitatge,